text: Politiet satte en stopper for nat-ræs gennem Esbjergs gader
  03 november 2016 kl. 10.14
  124 kilometer i timen. Det var den højest målte hastighed, da Syd- og Sønderjyllands Politi natten til torsdag foretog en fartkontrol på Storegade midt i Esbjerg.
  En politipatrulje brugte en del af natten på en fartkontrol med laser på Storegade i Esbjerg - og det viste sig at være en uventet god ide, da adskillige bilister kørte meget for stærkt i nattens mulm og mørke midt i Esbjerg.
  Rekorden blev på 124 km/t. Det udløser en ubetinget frakendelse af kørekortet og en bøde på 6.000 kroner ifølge politiets vejledende bødetakster.
   Ivan Gohr Jensen, vagtchef, Syd- og Sønderjyllands Politi: "- Storegade og andre veje i Esbjerg er ikke en racerbane"
  - Storegade og andre veje i Esbjerg er ikke en racerbane, som man kan ræse ad sted på. Det, håber jeg, er gået op for nattens fartsyndere, siger vagtchef Ivan Gohr Jensen, Syd- og Sønderjyllands Politi, til TV SYD.
  I nat havde en patrulje fokus på hastighed i Esbjerg by og målte højeste hastighed til 124 km/t ad Storegade.. #politidk
  Politiet foretager jævnligt fartkontrol i de mørke timer med fotovogne, hvilket stadig overrasker mange bilister. Onsdag  aften 34 blev blitzet på Omfartsvejen i Padborg. Fire fik klip. Den hurtigste bilist blev målt til 118 km/t mod tilladte 80 km/t.
  
  Aftenkontrol med ATK på Omfartsvejen i Padborg. 34 blev blitzet. 4 fik klip. Hurtigste målt til 118 mod tilladt 80 km/t. #benfeldt #politidk
  
  